CELEX: 31986R3425
Language: el
Date: 1986-11-10 00:00:00
Title: Κανονισμός (ΕΟΚ) αριθ. 3425/86 της Επιτροπής της 10ης Νοεμβρίου 1986 που τροποποιεί τον κανονισμό (ΕΟΚ) αριθ. 2388/84 περί ειδικών λεπτομερειών εφαρμογής των επιστροφών κατά την εξαγωγή για ορισμένες κονσέρβες βοείου κρέατος

Avis juridique important

|

31986R3425

Κανονισμός (ΕΟΚ) αριθ. 3425/86 της Επιτροπής της 10ης Νοεμβρίου 1986 που τροποποιεί τον κανονισμό (ΕΟΚ) αριθ. 2388/84 περί ειδικών λεπτομερειών εφαρμογής των επιστροφών κατά την εξαγωγή για ορισμένες κονσέρβες βοείου κρέατος  

Επίσημη Εφημερίδα αριθ. L 316 της 11/11/1986 σ. 0009 - 0009 Φινλανδική ειδική έκδοση: Κεφάλαιο 3 τόμος 22 σ. 0043  Σουηδική ειδική έκδοση: Κεφάλαιο 3 τόμος 22 σ. 0043 

***** ΚΑΝΟΝΙΣΜΟΣ (ΕΟΚ) αριθ. 3425/86 ΤΗΣ ΕΠΙΤΡΟΠΗΣ  της 10ης Νοεμβρίου 1986  που τροποποιεί τον κανονισμό (ΕΟΚ) αριθ. 2388/84 περί ειδικών λεπτομερειών εφαρμογής των επιστροφών κατά την εξαγωγή για ορισμένες κονσέρβες βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 18 παράγραφος 6,  Εκτιμώντας:  ότι ο κανονισμός (ΕΟΚ) αριθ. 2388/84 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1032/86 (4), έχει προβλέψει ότι ορισμένες κονσέρβες που ανταποκρίνονται σε όρους που ορίζονται από τον κανονισμό αυτό και εξάγονται προς τρίτες χώρες επωφελούνται μιας ειδικής επιστροφής σε περίπτωση παρασκευής στα πλαίσια του καθεστώτος που προβλέπονται στο άρθρο 4 του κανονισμό (ΕΟΚ) αριθ. 565/80 του Συμβουλίου (5)· ότι, με την πείρα που αποκτήθηκε από την έναρξη ισχύος αυτού του κανονισμού, θα πρέπει να αυξηθεί το μέγιστο βάρος των κονσερβών αυτών από 500 σε 2 500 γραμμάρια·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 2388/84, το κείμενο της τρίτης περίπτωσης αντικαθίσταται από το εξής κείμενο:  «- να συσκευάζονται σε μεταλλικά κυτία βάρους ανά τεμάχιο ίσου ή μικρότερου από 2 500 γραμμάρια καθαρού βάρους.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 3 Νοεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 221 της 18. 8. 1984, σ. 28.  (4) ΕΕ αριθ. L 95 της 10. 4. 1986, σ. 17.  (5) ΕΕ αριθ. L 62 της 7. 3. 1980, σ. 5.